Gressholmen-Rambergøya naturreservat

Gressholmen-Rambergøya naturreservat ble opprettet i 1992. I 2008 ble også den tilgrensende Heggholmen vernet. Naturreservatet gjelder både på land og vann og er et våtmarksreservat som skal bevare et gruntvannsområde med rikt plante- og dyreliv, i tillegg til verdifull flora og geologiske forekomster. Motorisert ferdsel er forbudt hele året. I tiden 1. april - 15. juli er det også forbudt med seilbrett, robåt og andre båter.

Som for de andre øyene i Indre Oslofjord, er det mange sjeldne planter på Gressholmen og Rambergøya. «Antallet rødlistearter er stort og området innehar store
arealer med truede vegetasjonstyper som er sjeldne også i internasjonal sammenheng.»Kim Abel: Forvaltningsplan for naturreservatene Gressholmen-Rambergøya og Heggholmen. BioFokus rapport nr 2007-9. Oslo 2009. I tillegg er det observert over 160 fuglearter på disse øyene.

Bilder

Referanser

Kategori:Naturreservater i Oslo
Kategori:Våtmarker i Norge
Kategori:Verneområder opprettet i 1992